
Parlamentul României

Camera Deputaţilor

	Comisia pentru transporturi şi infrastructură


                  Bucureşti, 3 iunie 2020
                         Nr. 4c-4/135/2019
BIROUL PERMANENT 
AL CAMEREI DEPUTAŢILOR


Vă înaintăm, alăturat, raportul asupra proiectului de Lege privind aprobarea Ordonanţei de urgenţã a Guvernului nr.52/2019 pentru modificarea şi completarea Legii nr.202/2016 privind integrarea sistemului feroviar din România în spaţiul feroviar unic european, transmis Comisiei pentru transporturi și infrastructură pentru dezbatere şi avizare pe fond, cu adresa nr. PL-x.423/2019  din 8 octombrie 2019.

PREŞEDINTE,

Marius Bodea 

Parlamentul României

Camera Deputaţilor
Comisia pentru transporturi şi infrastructură
                  Bucureşti, 3 iunie 2020

                           Nr. 4c-4/135/2019

PL-x.423/2019
R A P O R T   

 asupra proiectului de Lege privind aprobarea Ordonanţei de urgenţã a Guvernului nr.52/2019 pentru modificarea şi completarea Legii nr.202/2016 privind integrarea sistemului feroviar din România în spaţiul feroviar unic european
În conformitate cu prevederile art.94 și ale art. 114  din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a fost sesizată spre dezbatere şi avizare în fond, cu proiectul de Lege privind aprobarea Ordonanţei de urgenţã a Guvernului nr.52/2019 pentru modificarea şi completarea Legii nr.202/2016 privind integrarea sistemului feroviar din România în spaţiul feroviar unic european, transmis cu adresa nr. PL-x.423/2019 din 8 octombrie 2019.
Potrivit prevederilor art.75 din Constituţia României, Camera Deputaţilor este Camera Decizională.
Senatul, în calitate de primă Cameră sesizată, a adoptat proiectul de lege pentru aprobarea ordonanței de urgență, ca urmare a depășirii termenului de adoptare, potrivit art.115 alin.(5) din Constituția României republicată.

 Consiliul Legislativ a avizat favorabil proiectul de ordonanţă de urgenţă, cu observaţii şi propuneri, prin avizul nr. 546/27.06.2019.

 Consiliul Superior al Magistraturii a avizat favorabil proiectul de ordonanţă de urgenţă prin avizul nr. 342/3.07.2019.

  Guvernul, prin punctul de vedere nr.32/DPSG/17.01.2020 susţine proiectul de lege în forma adoptată de Guvern.

Comisia pentru industrii şi servicii a avizat favorabil actul normativ în şedinţa din 22 octombrie 2019, prin avizul nr.4c-3/358/2019.

Comisia pentru buget, finanţe şi bănci a avizat favorabil actul normativ în şedinţa din 10 decembrie 2019, prin avizul nr.4c-2/780.

Comisia juridică, de disciplină şi imunităţi a avizat favorabil actul normativ în şedinţa din 17 decembrie 2019.

Potrivit prevederilor art.61 din Regulamentul Camerei Deputaţilor, republicat, Comisia pentru transporturi şi infrastructură a examinat proiectul de lege în şedinţa online din 2 iunie 2020.
La lucrările comisiei au fost prezenţi deputaţii conform listei de prezenţă.
    Proiectul de lege are ca obiect de reglementare modificarea şi completarea Legii nr.202/2016, în vederea transpunerii în legislaţia naţională a Directivei (UE) 2016/2370 a Parlamentului European şi a Consiliului din 14 decembrie 2016 de modificare a Directivei 2012/34/UE în ceea ce priveşte deschiderea pieţei pentru serviciile de transport feroviar intern de călători şi guvernanţa infrastructurii feroviare.

    La dezbaterile comisiei au participat, în calitate de invitaţi, reprezentanți ai Ministerului Transporturilor.
În urma dezbaterilor şi a opiniilor exprimate, membrii Comisiei pentru transporturi şi infrastructură au hotărât, cu majoritate de voturi, adoptarea  actului normativ în forma Guvernului.
În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,                                      SECRETAR,

                              Marius Bodea                                       Vasile Achiţei
Consilier parlamantar, Iulia Ioana Mircea

